
ОБЩИНСКИ СЪВЕТ

   








БУРГАС
ДОКЛАДНА ЗАПИСКА
От д-р Радостин Захариев Дичев, 
управител на "КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД
    относно Закупуване на химическа филтрационна камина, за нуждите на „Комплексен Онкологичен Център - Бургас” ЕООД 

УВАЖАЕМИ ОБЩИНСКИ СЪВЕТНИЦИ,

Представляваното от мен дружество е постигнало одобрение на своя проект № BG051PO001-2.3.03-1027 „Подобряване безопасността на труда в „Комплексен онкологичен център - Бургас” ЕООД по приоритетна ос 2 „Повишаване на производителността и адаптивността на заетите”. Настоящият проект е финасиран по Схема за предоставяне на безвъзмездна финансова помощ „Безопасен труд” по Оперативна програма „Развитие на човешките ресурси“, съфинансирана от Европейския социален фонд“ на Европейския съюз, и лечебното заведение има сключен договор за безвъзмездна финансова помощ № ESF-2303-02-02009. 
Общата стойност на договора е 197 289,40 лв. (сто деветдесет и седем хиляди двеста осемдесет и девет лева и четиридесет стотинки), при 20% самоучастие на Бенефициента, т.е безвъзмездната финансова помощ е в размер на 157 831.52 лв. Съгласно договора,  „Комплексен онкологичен център - Бургас” ЕООД ще изпълни целта на Област на интервенция 2.3. „Подобряване на условията на труд на работното място” на програмата, а именно привеждане на условията на труд в лечебното заведение в съответствие с нормите и изискванията на европейския пазар чрез комплекс от дейности. Продължителността на проекта е 12 месеца, като дейностите по изпълнението му стартираха на 01.10.2013 г. 

В хода на изпълнение на проекта са заложени ясно обосновани дейности, в изпълнение на целите, за които е насочен проекта. Една от тях е „Модернизация на технологичния процес и обезопасяване на процесите по химиотерапия в «Отделение по медицинска онкология» чрез закупуване на химическа филтрационна камина”. Тази камина ще бъде монтирана в новопостроената сграда на Диагностично-консултативния блок към „КОЦ-Бургас” ЕООД, където ще се извършва химиотерапия в условията на краткосрочен престой на пациентите. Същата е абсолютно изискуема съгласно стандарта  „Медицинска онкология”. Ние притежаваме идентична камина в самото отделение по Медицинска онкология (Химиотерапия). 

Стойността на химическата филтрационна камина е 15 000.00 лв. (петнадесет хиляди лева) без вкл. ДДС и притежава статут на дълготраен материален актив /ДМА/. 

Съгласно разпоредбата на чл. 12, ал. 3, т. 20 Наредбата за реда, по който Община Бургас участва в учредяването и упражнява правото си на собственост в търговските дружества, Общински съвет – Бургас, упражнявайки правата на едноличния собственик на капитала /принципала Община Бургас/, следва да даде съгласие за закупуване на посочения ДМА. 
Предвид гореизложеното, предлагам Общински съвет Бургас да вземе следното
Р Е Ш Е Н И Е:

Дава съгласие „Комплексен онкологичен център - Бургас” ЕООД, в изпълнение на  проект BG051PO001-2.3.03-1027 „Подобряване безопасността на труда в „КОМПЛЕКСЕН ОНКОЛОГИЧЕН ЦЕНТЪР - БУРГАС” ЕООД” и сключен договор № ESF-2303-02-02009, финансиран по Оперативна програма „Развитие на човешките ресурси“, да закупи  химическа филтрационна камина, на стойност 15 000.00 лв. /петнадесет хиляди лева/ без вкл. ДДС.
С уважение,

д-р Радостин Захариев Дичев, 
Управител на "КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД

